**Enterālās un parenterālās barošanas līdzekļu pasūtīšanas kārtība**

1. IZPILDĪTĀJS Līguma ietvaros un saskaņā ar DIENESTA centralizēti veiktā iepirkuma par enterālās un parenterālās barošanas līdzekļu piegādi attiecīgajam gadam rezultātiem ir tiesīgs nozīmēt pacientiem enterālās un parenterālās barošanas līdzekļus, nepārsniedzot līguma par enterālās un parenterālās barošanas līdzekļu piegādi (turpmāk - piegādes līgums) 2.1.apakšpunktā enterālās un parenterālās barošanas līdzekļu apmaksai noteikto summu attiecīgajam gadam.
2. IZPILDĪTĀJS ir tiesīgs pasūtīt enterālās un parenterālās barošanas līdzekļus glabāšanai Rīgas Austrumu klīniskās universitātes slimnīcas Neatliekamās medicīnas un pacientu uzņemšanas klīnikas (turpmāk – NMPUK) pacientiem, kas saņem neatliekamo medicīnisko palīdzību un tiek izrakstīti pēc saņemtās ambulatorās palīdzības, paredzot nepieciešamos līdzekļus 90 enterālās barošanas observācijas pacientiem gadā un 19 parenterālās barošanas observācijas pacientiem gadā, nepārsniedzot piegādes līguma 2.1.apakšpunktā enterālās un parenterālās barošanas līdzekļu apmaksai noteikto summu attiecīgajam gadam.
3. IZPILDĪTĀJAM ir pienākums nozīmēt pacientam enterālās un parenterālās barošanas līdzekļus saskaņā ar medicīniskām indikācijām, piemērojot atbilstošus enterālās un parenterālās barošanas līdzekļus, izvērtējot iespēju piemērot lētāko no tiem saskaņā ar attiecīgā gada piegādes līguma 1.pielikumā norādītā iepirkuma rezultātiem, par kuriem DIENESTS atsevišķi informē IZPILDĪTĀJU.
4. IZPILDĪTĀJS pirms enterālās un parenterālās barošanas līdzekļu nozīmēšanas pacientam, pārliecinās par pacienta statusu Vadības informācijas sistēmā (pārbauda, vai pacients nav izslēgts no pakalpojumu saņēmēju reģistra). Enterālās un parenterālās barošanas līdzekļus IZPILDĪTĀJS  nozīmē pacientam, ņemot vērā šādus nosacījumus:
	1. indikācijas enterālai barošanai:
		1. persona ar diagnozi - K22.2 Barības vada obstrukcija un ar:
			1. noskaidrotu etioloģiju, piemēram, C15 barības vada ļaundabīgais audzējs;
			2. rentgenoskopiski un/vai endoskopiski apstiprinātu ezofageālo disfāgiju;
			3. uztures riska izvērtējuma (Nutritional Risk Assessment 2002 [NRS-2002]) skalas punktu skaitu vismaz 3;
		2. persona ar diagnozi - G12.2 Motoriskā neirona slimība un ar:
			1. apstiprinātu orofaringeālo disfāgiju, izmantojot tilpuma-viskozitātes rīšanas testu (Volume-Viscosity swallow test) vai citu analoģisku testu – nedroša šķidruma norīšana;
			2. uztures riska izvērtējuma (Nutritional Risk Assessment 2002 [NRS-2002]) skalas punktu skaitu vismaz 3;
		3. persona ar diagnozi - R13 Disfāgija (pacients pilnībā neatbilst K22.2 vai G12.2) un ar:
			1. apstiprinātu orofaringeālo disfāgiju, izmantojot tilpuma-viskozitātes rīšanas testu (Volume-Viscosity swallow test) vai citu analoģisku testu– nedroša šķidruma norīšana vai rentgenoskopiski un/vai endoskopiski apstiprinātu ezofageālo disfāgiju;
			2. uztures riska izvērtējuma (Nutritional Risk Assessment 2002 [NRS-2002]) skalas punktu skaitu vismaz 3;
		4. persona ar diagnozi - E43 Neprecizēta smaga olbaltumu un enerģētiska malnutrīcija un dokumentētu malnutrīciju, pielietojot Globālas malnutrīcijas līderības (Global Leadership Initiative on Malnutrition [GLIM]) diagnostiskus kritērijus – 2. pakāpe;
		5. persona ar diagnozi - E44.0 Vidēji smaga olbaltumu un enerģētiska malnutrīcija un dokumentētu malnutrīciju, pielietojot Globālas malnutrīcijas līderības (Global Leadership Initiative on Malnutrition [GLIM]) diagnostiskus kritērijus – 1. pakāpe;
	2. indikācijas parenterālai barošanai:
		1. persona ar diagnozi - K56 Paralītisks ileuss un zarnu nosprostojums bez trūces un ar:
			1. radioloģiski apstiprinātu diagnozi;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN]);
			3. uztures riska izvērtējuma (Nutritional Risk Assessment 2002 [NRS-2002]) skalas punktu skaitu vismaz 3;
		2. persona ar diagnozi - K59.8 Citi precizēti funkcionālie zarnu darbības traucējumi un ar:
			1. radioloģiski un/vai morfoloģiski apstiprinātu diagnozi;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN]);
			3. uztures riska izvērtējuma (Nutritional Risk Assessment 2002 [NRS-2002]) skalas punktu skaitu vismaz 3;
		3. persona ar diagnozi - K63.2 Zarnu fistulas un ar:
			1. radioloģiski pieradītu tievo zarnu fistulu ar izsviedes apjomu > 500 ml/d;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN]);
			3. uztures riska izvertējuma (Nutritional Risk Assessment 2002 [NRS-2002]) skalas punktu skaitu vismaz 3;
		4. persona ar diagnozi - K86.8 Citas precizētas aizkuņģa dziedzera slimības un ar:
			1. radioloģiski pieradītu aizkuņģa dziedzera fistulu ar izsviedes apjomu > 200 ml/d;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN]);
			3. uztures riska izvertējuma (Nutritional Risk Assessment 2002 [NRS-2002]) skalas punktu skaitu vismaz 3;
		5. persona ar diagnozi - K90 Zarnu malabsorbcija un ar:
			1. klīniski un/vai laboratoriski un/vai radioloģiski un/vai morfoloģiski apstiprinātu diagnozi;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN]);
			3. uztures riska izvertējuma (Nutritional Risk Assessment 2002 [NRS-2002]) skalas punktu skaitu vismaz 3;
		6. persona ar diagnozi - K91.2 Citur neklasificēta malabsorbcija pēc ķirurģiskas operācijas un ar:
			1. dokumentētu plašu tievo zarnu rezekciju jebkura iemesla dēļ;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN])];
			3. uztures riska izvērtējuma (Nutritional Risk Assessment 2002 [NRS-2002]) skalas punktu skaiti vismaz 3;
		7. persona ar diagnozi - K91.3 Zarnu obstrukcija pēc operācijas un ar:
			1. radioloģiski apstiprinātu diagnozi;
			2. 2. vai 3. tipa zarnu mazspēju atbilstoši Eiropas Klīniskās barošanas un metabolisma biedrības definīcijai (The European Society for Clinical Nutrition and Metabolism [ESPEN]);
			3. uztures riska izvērtējuma (Nutritional Risk Assessment 2002 [NRS-2002]) skalas punktu skaitu vismaz 3;
		8. persona ar diagnozi - E43 Neprecizēta smaga olbaltumu un enerģētiska malnutrīcija un ar:
			1. dokumentētu malnutrīciju, pielietojot Globālas malnutrīcijas līderības (Global Leadership Initiative on Malnutrition [GLIM]) diagnostiskus kritērijus – 2. pakāpe;
			2. dokumentētu enterālās barošanas neefektivitāti, izvērtējot to vismaz 1 mēnesi;
		9. persona ar diagnozi - E44.0 Vidēji smaga olbaltumu un enerģētiska malnutrīcija un ar:
			1. dokumentētu malnutrīciju, pielietojot Globālas malnutrīcijas līderības (Global Leadership Initiative on Malnutrition [GLIM]) diagnostiskus kritērijus – 1. pakāpe;
			2. dokumentēta enterālās barošanas neefektivitāte, izvērtējot to vismaz 1 mēnesi.
5. Ja IZPILDĪTĀJS ir sasniedzis piegādes līguma 2.1.apakšpunktā noteikto enterālās un parenterālās barošanas līdzekļu apmaksai noteikto summu, IZPILDĪTĀJS par to rakstiski informē DIENESTU, rakstot uz šīs kārtības 7.punktā DIENESTA norādīto e-pasta adresi, un turpmāk enterālās un parenterālās barošanas līdzekļus par valsts budžeta līdzekļiem katram nākamajam pacientam vai NMPUK vajadzībām ir tiesīgs pasūtīt tikai, saņemot rakstisku DIENESTA piekrišanu.
6. DIENESTAM ir tiesības neapmaksāt IZPILDĪTĀJA pasūtītos enterālās un parenterālās barošanas līdzekļus, ja IZPILDĪTĀJS ir pārsniedzis piegādes līguma 2.1.apakšpunktā attiecīgajam gadam ārstniecības iestādei noteikto enterālās un parenterālās barošanas līdzekļu apmaksai noteikto summu.
7. IZPILDĪTĀJS elektroniski informē DIENESTU (e-pasta adrese: ent.parent.lidz@vmnvd.gov.lv) un enterālās un parenterālās barošanas līdzekļu piegādātāju (turpmāk – Piegādātājs) uz e-pasta adresi Daina.Dubure@oribalt.com un Dzintra.Dubinska@recipe.lv par enterālās un parenterālās barošanas līdzekļu nepieciešamību pacientam (turpmāk – Saņēmējs) vai IZPILDĪTĀJAM, norādot Saņēmēja vai IZPILDĪTĀJA pārstāvja vārdu, uzvārdu, personas kodu, piegādes adresi, nepieciešamo enterālās un parenterālās barošanas līdzekļu apjomu un piegādes laiku atbilstoši šīs kārtības pielikumā norādītajai formai.
8. IZPILDĪTĀJS ir tiesīgs pasūtīt enterālās un parenterālās barošanas līdzekļus NMPUK vajadzībām rezerves glabāšanai. Pēc barošanas līdzekļu izlietošanas konkrētajam observācijas pacientam, kas atbilst 4.punktā minētajiem kritērijiem, IZPILDĪTĀJS, izlietojot medicīnas preces, lieto manipulāciju kodus 60570, 60571, 60572.
9. IZPILDĪTĀJS informē Saņēmēju (Saņēmēja likumisko pārstāvi, gadījumā, ja Saņēmējs ir nepilngadīga persona) par enterālās un parenterālās barošanas līdzekļu pieņemšanas kārtību (nepieciešamību parakstīt pavadzīmi), kas ir norādīta piegādes līguma 5.2.apakšpunktā, kā arī par pretenziju iesniegšanas kārtību par Piegādātāja piegādātajiem enterālās un parenterālās barošanas līdzekļiem, kas ir norādīta piegādes līguma 4.5.apakšpunktā.
10. Enterālās un parenterālās barošanas līdzekļu pieņemšanas kārtība ir šāda:
	1. vienlaicīgi ar enterālās un parenterālās barošanas līdzekļu piegādi Piegādātājs iesniedz Saņēmējam vai IZPILDĪTĀJAM parakstīšanai pavadzīmes divus eksemplārus, no kuriem viens eksemplārs paliek DIENESTAM, bet otrs IZPILDĪTĀJAM;
	2. pavadzīmē obligāti jābūt uzrādītam piegādes līguma numuram un atsaucei uz IZPILDĪTĀJA pasūtījuma numuru un jābūt norādītam enterālās un parenterālās barošanas līdzekļu saņemšanas datumam, norādot konkrēta mēneša nosaukumu ar vārdiem, Piegādātāja spiedoga nospiedumam, Saņēmēja vai IZPILDĪTĀJA pārstāvja vārdam, uzvārdam, personas kodam;
	3. Saņēmējs (Saņēmēja likumiskais pārstāvis, gadījumā, ja Saņēmējs ir nepilngadīga persona) vai IZPILDĪTĀJA pārstāvis apliecina enterālās un parenterālās barošanas līdzekļu saņemšanu ar savu parakstu.
11. Pretenzijas par enterālās un parenterālās barošanas līdzekļu kvalitāti iesniedzamas Piegādātājam un DIENESTAM šādā kārtībā:
	1. ja, pieņemot enterālās un parenterālās barošanas līdzekļus, Saņēmējs vai IZPILDĪTĀJS atklāj enterālās un parenterālās barošanas līdzekļu iztrūkumu, enterālās un parenterālās barošanas līdzekļu bojājumu vai neatbilstību pavaddokumentiem, Saņēmējs par enterālās un parenterālās barošanas līdzekļu bojājumu nekavējoties pēc to saņemšanas ziņo IZPILDĪTĀJAM rakstveidā pa e-pastu vai telefoniski, savukārt IZPILDĪTĀJS par iztrūkumu, bojājumu vai neatbilstības faktu 2 (divu) darba dienu laikā no enterālās un parenterālās barošanas līdzekļu faktiskā saņemšanas brīža rakstveidā, sūtot pa faksu, vai elektroniski (e-pasta adrese: iepirkumi@vmnvd.gov.lv) un telefoniski paziņo Piegādātājam un DIENESTAM;
	2. ja Piegādātājs pēc rakstveida paziņojuma saņemšanas 2 (divu) darba dienu laikā neierodas pie Saņēmēja vai IZPILDĪTĀJA sastādīt aktu par enterālās un parenterālās barošanas līdzekļu iztrūkumu, enterālās un parenterālās barošanas līdzekļu bojājumu vai neatbilstību pavaddokumentiem, tad akts brīvā formā tiek sastādīts bez Piegādātāja klātbūtnes;
	3. IZPILDĪTĀJS nodrošina, ka 3 (trīs) darba dienu laikā no akta sastādīšanas brīža (ar vai bez Piegādātāja paraksta) to nogādā Piegādātājam un DIENESTAM;
	4. Piegādātājs 3 (trīs) darba dienu laikā pēc akta saņemšanas aizvieto neatbilstošos enterālās un parenterālās barošanas līdzekļus vai papildina trūkstošos enterālās un parenterālās barošanas līdzekļus ar jauniem enterālās un parenterālās barošanas līdzekļiem
12. Ja IZPILDĪTĀJS, izdarot pasūtījumu, konstatē, ka Piegādātājs nevar piegādāt enterālās un parenterālās barošanas līdzekļus noteiktajā termiņā, apjomā, kvalitātē vai izpildīt citas saistības, tas viņam 2 (divu) darba dienu laikā no pasūtījuma neizpildes konstatēšanas brīža rakstveidā vai elektroniski (e-pasta adrese: iepirkumi@vmnvd.gov.lv) jāpaziņo DIENESTAM un telefoniski Piegādātājam.
13. IZPILDĪTĀJS, veicot Enterālās un parenterālās barošanas līdzekļu pasūtījumu, aizpilda pasūtījuma formu, kas pievienota šīs kārtības pielikumā.
14. Kontaktinformācija saziņai:
	1. DIENESTA kontaktpersona: Ainārs Lācbergs, tālruņa numurs 67043705, e-pasta adrese: iepirkumi@vmnvd.gov.lv;
	2. IZPILDĪTĀJA kontaktpersona: Laila Meija, tālruņa numurs 28609466, e-pasta adrese: laila.meija@aslimnica.lv;
	3. Piegādātāja SIA “Oribalt Rīga” kontaktpersona: Daina Dubure, e-pasta adrese: Daina.Dubure@oribalt.com. Piegādātāja AS “Recipe Plus” kontaktpersona: Dzintra Dubinska, e-pasta adrese: Dzintra.Dubinska@recipe.lv.

Pielikums

**Enterālās un parenterālās barošanas līdzekļu pasūtīšanas kārtībai**

|  |
| --- |
| **Enterālās un parenterālās barošanas līdzekļu pasūtījums** |
|  |  |  |  |  |
| *Kam:* |  |  |  |  |
| **Pasūtītājs: Dienests** |  e-pasta adrese:  |
| **Piegādātājs:**  |  e-pasta adrese:  |
| **Pasūtījuma numurs** |  |  |  |  |
| **Pasūtījuma datums** |  |  |  |  |
| Pacienta vārds, uzvārds | Preču oriģinālnosaukums (atbilstoši piegādes līgumam) | Daudzums (vienības) | Piezīmes |
| tilpums, ml | Pozīcijas Nr. (atbilstoši piegādes līgumam) |
|   |   |   |   |   |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| *Papildus informācijas par pacientu:* |  |  |  |
| **Pacienta personas kods** |  |
| **Dzīvesvietas adrese** |  |
| *Papildus informācija par piegādi:* |  |  |  |
| **Piegādes datums** |  |
| **Piegādes vieta** |  |
| **Komentāri** |  |
| *Informācija par ārstniecības iestādi un pasūtījumu atbildīgo personu:* |  |  |
| **Ārstniecības iestāde** |  |
| **Vārds, uzvārds** |  |
| **Tālrunis, e-pasta adrese** |  |

[datums], \_\_\_\_\_\_\_\_\_\_\_\_\_\_\_\_\_\_\_\_\_\_\_\_[atbildīgās amatpersonas vārds, uzvārds]